Hulp aan boere in brandgeteisterde gebiede | Maroela Media
Die regering is weereens besig om landbou te faal deur die Vrystaatse en Noord-Kaapse brande – waar weiding, diere en opstalle vernietig is – nie tot 'n ramp te verklaar nie, meen TLU SA.
Die parlement se portefeuljekomitee vir landbou, grondhervorming en landelike ontwikkeling het gister reeds 'n versoek gerig aan minister Thoko Didiza om die gebiede in die Vrystaat en Noord-Kaap wat deur brande verwoes is, tot rampgebiede te verklaar. Die VF+ het 'n soortgelyke versoek gerig.
"Wanneer die regering landbouers nodig het, soos gedurende Covid-19, is ons net die beste, maar wanneer ons die regering se hulp nodig het, is daar doodse stilte," sê Bertus van der Westhuizen, die voorsitter van TLU SA in die Vrystaat. "Landbou is reeds gewoond hieraan en daarom is dit geen verrassing nie dat boere en ondersteuners van reg oor die land self inspring om die boere in die Vrystaat en Noord-Kaap by te staan."
Enige finansiële bydraes kan direk in TLU SA se Traumafonds-rekening (klik hier vir die besonderhede) betaal word.
"Ons sal voortgaan om boere, of hulle lede is of nie, te ondersteun wanneer hulle dit nodig het," sê Van der Westhuizen. "Ons belangrikste taak is om te verseker dat boere veilig en volhoubaar op hulle grond bly om in die landbouvraag van die land te voorsien. Dit sal ons doen."
Gee 'n donasie deur PayFast
Lees meer oor die hulp-veldtog
As jy op soek is na bankbesonderhede waar jy 'n direkte inbetaling kan doen, kan jy dit ook direk by Saai inbetaal in die volgende rekening:
Maroela Media het vroeër berig Agri SA het gesê meer as 100 000 ha weiveld is die afgelope vier dae in groot gedeeltes van die Vrystaat en Noord-Kaap deur vlamme verteer.
Honderde stuks vee, wild en selfs huise is geheel en al verwoes. Boshof, Dealesville, Hertzogville en Hoopstad is van die gebiede wat deur die verwoesting geraak is. Dié brand het in 'n noordwestelike rigting na Boshof in die Noord-Kaap beweeg. Die brande is volgens Agri SA in hierdie stadium onder beheer, maar word steeds fyn dopgehou.
Duisend maal dankie TLU! Ons ondersteun graag organisasies soos julle wat daar is vir ons boere!
Ons blankes sal sonder die ANC kommuniste regkom. Dalk is dit tyd dat ons boere moet saam staan as die slim menisters by SPAR of PiCK PAY of ander winkels kom moet die rakke leeg wees. Dan gaan jy n ander ding sien dalk dan sal hulle wakker skrik.
So, elke keer wat die staat (anc) droogmaak (daagliks) en ekonomie verwoes, moet ALMAL (ons wittes veral) help om die land aan die gang te hou. Maar ALMAL sluit blankes uit as hulp van die staat (anc) se kant af nodig is. Woorde faal my om te beskryf hoe absoluut walglik die anc en al sy ondersteuners is.